Enn Väljak
Enn Väljak (kuni 1936. aastani Johannes Mikkelsen; 26. jaanuar 1905 Rae vald, Harjumaa – 17. juuli 1944 Turmantas, Leedu) oli Eesti (leitnant) ja Saksa (kapten) sõjaväelane. Ta lõpetas 1933. aastal Sõjakooli seejärel Politseikooli kõrgema klassi. Enn Väljak teenis konstaablina Virumaal ja Viljandimaal, kuulus Kaitseliidu Sakala malevasse. 1941. aastal oli ta metsavend, seejärel astus Saksa sõjaväkke, kus teenis kompaniiülemana. Langes lahingus Leedus.